ddrg/super_eurlex huggingface dataset:
d)

Po XI skyriaus įterpiamas šis XIa skyrius: „XIa SKYRIUS Maisto saugos kultūra 1. Maisto tvarkymo subjektai sukuria bei palaiko tinkamą maisto saugos kultūrą ir pateikia jos įrodymus laikydamiesi šių reikalavimų: a) vadovybė, laikydamasi 2 punkto reikalavimų, ir visi darbuotojai įsipareigoja rūpintis saugia maisto gamyba ir paskirstymu; b) siekiama, kad būtų užtikrinama saugi maisto gamyba ir kad visi darbuotojai laikytųsi maisto saugos taisyklių; c) užtikrinama, kad visi įmonės darbuotojai būtų informuoti apie maisto saugos pavojus ir maisto saugos bei higienos svarbą; d) užtikrinamas atvira ir aiški visų įmonės darbuotojų tarpusavio komunikacija tam tikros veiklos srityje ir tarp paeiliui vykdomos veiklos sričių, įskaitant komunikaciją apie nukrypimus ir lūkesčius; e) turi pakankamai išteklių, kad būtų užtikrintas saugus ir higieniškas maisto tvarkymas. 2. Vadovybė, be kita ko, įsipareigoja: a) užtikrinti, kad kiekvienoje maisto tvarkymo įmonės veiklos srityje būtų aiškiai informuojama apie vaidmenis ir atsakomybę; b) išlaikyti maisto higienos sistemos vientisumą planuojant ir įgyvendinant pakeitimus; c) tikrinti, ar kontrolė vykdoma laiku ir veiksmingai ir ar atnaujinti dokumentai; d) užtikrinti, kad darbuotojai būtų tinkamai mokomi ir prižiūrimi; e) užtikrinti, kad būtų laikomasi atitinkamų teisės aktų reikalavimų; f) skatinti nuolat tobulinti įmonės maisto saugos valdymo sistemą, jei tinkama, atsižvelgiant į mokslo, technologijų ir geriausios praktikos pokyčius. 3. Diegiant maisto saugos kultūrą atsižvelgiama į maisto tvarkymo įmonės pobūdį ir dydį.“
(4)

ekologiškų baltyminių pašarų Sąjungos rinkoje per mažai ir jų kokybė nepakankama, kad būtų galima patenkinti ekologiniuose ūkiuose auginamų kiaulių ir naminių paukščių mitybos reikalavimus. Ekologiškų baltyminių pašarinių augalų vis dar užauginama nepakankamai, kad būtų galima patenkinti paklausą. Todėl tikslinga suteikti galimybę tam tikrą ribotą neekologiškų baltyminių pašarų dalį naudoti dar vienus kalendorinius metus iki naujos Reglamento (ES) 2018/848 taikymo pradžios datos, visų pirma taikant minėto reglamento II priedo II dalies 1.9.3.1 punkto c papunkčio ir 1.9.4.2 punkto c papunkčio nuostatas dėl kiaulių ir naminių paukščių mitybos;
(2)

be to, minėto reglamento nuostatomis Komisijai suteikiami įgaliojimai nustatyti konkrečias taisykles dėl veterinarijos sertifikatų, deklaracijų ir kitų dokumentų, skirtų vandens gyvūnams, kuriems gali būti netinkamos kitos tame reglamente nustatytos taisyklės, atsižvelgiant, be kita ko, į galutinę siuntos paskirties vietą, formų pavyzdžių. Reglamente (ES) 2016/429 taip pat numatyta, kad tuose veterinarijos sertifikatuose gali būti nurodyta kita informacija, kurią reikalaujama pateikti pagal kitus Sąjungos teisės aktus. Todėl šiame reglamente turėtų būti nustatytas veterinarijos sertifikato pavyzdys;
5 straipsnis

Paraiškos dėl atnaujinimo pateikimas

1. Ne vėliau kaip likus trejiems metams iki patvirtinimo galiojimo pabaigos veikliosios medžiagos gamintojas elektroniniu būdu, prisijungęs prie centrinės paraiškų teikimo sistemos, 7 straipsnyje nustatytu formatu pateikia paraišką dėl atnaujinimo.

Valstybė narė ataskaitos rengėja, kaip nustatyta Komisijos įgyvendinimo reglamento (ES) Nr. 686/2012 (7) priedo antroje skiltyje, arba kiekviena valstybė narė iš valstybių narių, bendrai veikiančių kaip valstybė narė ataskaitos rengėja, grupės, kaip nustatyta to priedo ketvirtoje skiltyje, taip pat bendrai ataskaitą rengianti valstybė narė, kaip nustatyta to priedo trečioje skiltyje, kitos valstybės narės, Tarnyba ir Komisija informuojamos per 7 straipsnyje nurodytą centrinę paraiškų teikimo sistemą.

Tais atvejais, kai valstybės narės ataskaitos rengėjos funkcijas bendrai vykdo valstybių narių grupė, kaip nustatyta Įgyvendinimo reglamento (ES) Nr. 686/2012 priedo B ir C dalyse pateiktų lentelių ketvirtoje skiltyje, bendrai ataskaitą rengianti valstybė narė neskiriama. Tokiu atveju visos nuorodos į valstybę narę ataskaitos rengėją šiame reglamente laikomos nuorodomis į valstybių narių, bendrai veikiančių kaip ataskaitą rengianti valstybė narė, grupę.

Prieš pasibaigiant paraiškos dėl atnaujinimo pateikimo terminui, valstybės narės, bendrai veikiančios kaip valstybė narė ataskaitos rengėja, susitaria dėl visų užduočių ir darbo krūvio pasiskirstymo.

Atlikdamos vertinimą, valstybių narių, bendrai veikiančių kaip valstybė narė ataskaitos rengėja, grupę sudarančios valstybės narės stengiasi pasiekti bendrą sutarimą.
(2)

jeigu pagal Direktyvos (ES) 2015/2366 29 straipsnio 4 dalį valstybė narė reikalauja, kad būtų paskirtas pagrindinis kontaktinis punktas, tas pagrindinis kontaktinis punktas visų pirma turėtų užtikrinti tinkamą ryšių palaikymą ir informacijos teikimą apie tai, kaip priimančiojoje valstybėje narėje laikomasi tos direktyvos III ir IV antraštinėse dalyse nustatytų reikalavimų, be kita ko, skiriančiosios mokėjimo įstaigos įsipareigojimus teikti informaciją priimančiosios valstybės narės kompetentingoms institucijoms. Jis taip pat turėtų tapti pagrindiniu skiriančiosios mokėjimo įstaigos ir buveinės bei priimančiosios valstybių narių kompetentingų institucijų ryšių palaikymo koordinatoriumi, siekdamas sudaryti palankesnes sąlygas mokėjimo paslaugų veiklos, kuri vykdoma per tarpininkus priimančiojoje valstybėje narėje remiantis įsisteigimo teise, priežiūrai vykdyti. Siekdama to tikslo, mokėjimo įstaiga turėtų užtikrinti, kad pagrindinis kontaktinis punktas turėtų reikiamų išteklių ir prieigą prie atitinkamų teiktinų duomenų, kad galėtų vykdyti savo įsipareigojimus pagal Direktyvą (ES) 2015/2366;
(11)

kad investuotojai, potencialūs investuotojai, kompetentingos institucijos ir, kiek tai susiję su viešu pakeitimu vertybiniais popieriais, Reglamento (ES) 2017/2402 17 straipsnio 1 dalyje išvardyti kiti subjektai galėtų įvykdyti išsamaus patikrinimo ir kitus įsipareigojimus pagal tą reglamentą, labai svarbu, kad teikiama informacija būtų išsami, nuosekli ir atnaujinta. Pagrindinių pozicijų rizikos charakteristikų ar tų pagrindinių pozicijų kuriamų agreguotų pinigų srautų arba kitos investuotojams teikiamoje ataskaitoje išdėstytos informacijos pasikeitimas gali reikšmingai paveikti pakeitimo vertybiniais popieriais veiksnumą ir turėti didelį poveikį to pakeitimo vertybiniais popieriais segmentų ir (arba) obligacijų kainoms. Todėl, kai informacija apie pagrindines pozicijas ir ataskaita investuotojams pateikiama per pakeitimo vertybiniais popieriais duomenų saugyklą, viešo pakeitimo vertybiniais popieriais atvejais reikėtų pateikti viešai neatskleistą informaciją arba reikšmingo įvykio informaciją. Be to, viešo pakeitimo vertybiniais popieriais atvejais viešai neatskleista informacija arba reikšmingo įvykio informacija turėtų apimti išsamią informaciją apie ne ABCP pakeitimą vertybiniais popieriais, ABCP programą, ABCP sandorį, segmentus ir (arba) obligacijas, sąskaitas, sandorio šalis ir informaciją apie sintetiniam arba užtikrinto paskolos įsipareigojimo pakeitimui vertybiniais popieriais svarbias savybes;
(55)

Po 2020 m. birželio 9 d. įvykusio klausymo „Trunsun Solar“ pakartojo pirmiau išnagrinėtus argumentus. Be to, ji teigė nesutinkanti su Komisijos nuomone, kad negalėjo sudaryti pardavimo sandorių pagal panaikinimo reglamentą, kol dar galiojo įsipareigojimas. „Trunsun Solar“ tvirtino, kad Komisijos nuomonė yra nesuderinama su panaikinimo reglamento teisiniais reikalavimais, nes kintamojo muito MIK buvo siekiama nustatyti tinkamą nežalingo lygio MIK ir taip ekonominės veiklos vykdytojams padidinti teisinį tikrumą. Be to, „Trunsun Solar“ tvirtino, kad dviejų savaičių pereinamasis laikotarpis prieš įsigaliojant kintamojo muito MIK turėjo sudaryti sąlygas verslo subjektams prisitaikyti prie iš esmės pasikeitusių rinkos aplinkybių, tiek kalbant apie būsimo importo procedūrinius reikalavimus, tiek apie nustatytą kainų lygį, kurio reikia laikytis. „Trunsun Solar“ taip pat tvirtino, kad be dviejų savaičių pereinamojo laikotarpio eksportuotojai nebūtų galėję parduoti kintamojo muito MIK 2017 m. spalio 1 d. (t. y. panaikinimo reglamento įsigaliojimo dieną), bet tik po šešių savaičių, nes prekių siuntimas jūrų transportu nuo Kinijos uosto iki Sąjungos sienos užtrunka.
(5)

nuomonėje padaryta išvada, kad „ClearKlens product based on IPA“ yra nekeičiamos sudėties biocidinis produktas, kaip apibrėžta Reglamento (ES) Nr. 528/2012 3 straipsnio 1 dalies r punkte, kad pagal to reglamento 42 straipsnio 1 dalį gali būti išduotas jo Sąjungos autorizacijos liudijimas ir kad, jei laikomasi produkto charakteristikų santraukos projekto, šis biocidinis produktas atitinka to reglamento 19 straipsnio 1 dalyje nustatytas sąlygas;
(4)

Europos maisto saugos tarnyba (toliau – Tarnyba) 2018 m. kovo 6 d. (2), 2019 m. liepos 4 d. (3) ir 2019 m. gegužės 15 d. (4) nuomonėse padarė išvadą, kad siūlomomis naudojimo sąlygomis Bacillus subtilis DSM 28343 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedas turėtų būti laikomas kvėpavimo takus galinčia jautrinti medžiaga ir ji negalėjo padaryti išvados dėl to, ar jis gali jautrinti odą. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba padarė išvadą, kad priedas turi didelį poveikį penimų veršelių augimo rodikliams ir dėl jo gali padidėti penimų kiaulių kūno masės prieaugis. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
1.

Fraxinus L. mediena, išskyrus: — drožlių, pjuvenų, skutimo drožlių, medienos atliekų ir atraižų pavidalo medieną, kuri visa arba jos dalis gauta iš šių medžių, — medinę pakavimo medžiagą medinių dėžių, dėžučių, grotelinių dėžių, būgnų ir panašios taros, padėklų, dėžinių padėklų ir kitų medinių krovimo skydų, padėklų apvadų, pagalbinės medienos pavidalo, faktiškai naudojamą arba nenaudojamą pervežant visų rūšių objektus, išskyrus pagalbinę medieną siuntoms paremti, kuri yra sudaryta iš tos pačios medienos ir yra tokios pat kokybės, kaip siuntoje esanti mediena, ir kuri tenkina tuos pačius Sąjungos fitosanitarinius reikalavimus, kaip siuntoje esanti mediena, bet įskaitant medieną, kuri nebėra natūralios rąsto formos, ir baldus bei kitus iš neapdorotos medienos pagamintus objektus
6 straipsnis

Prioritetinių investicijų patvirtinimas

1. Paramą gaunančių valstybių narių pateiktus prioritetinių investicijų pasiūlymus EIB įvertina per pirmąjį tų kalendorinių metų pusmečio lėšų skyrimo ciklą, jei jie pateikiami likus ne mažiau kaip šešioms savaitėms iki pirmojo dukart per metus rengiamo Investicijų komiteto posėdžio, nurodyto 11 straipsnio 1 dalyje.

Jei jie pateikiami vėliau nei likus šešioms savaitėms iki pirmojo dukart per metus rengiamo Investicijų komiteto posėdžio, nurodyto 11 straipsnio 1 dalyje, bet likus ne mažiau kaip šešioms savaitėms iki antrojo dukart per metus rengiamo komiteto posėdžio, jie įvertinami per tų kalendorinių metų antrąjį pusmetinį lėšų išmokėjimo ciklą.

Jei jie pateikiami vėliau nei likus šešioms savaitėms iki antrojo dukart per metus rengiamo Investicijų komiteto posėdžio, nurodyto 11 straipsnio 1 dalyje, jie įvertinami per kitų kalendorinių metų pirmąjį pusmetinį lėšų išmokėjimo ciklą.
(9)

Tarnyba nustatė susirūpinimą keliančių aspektų. Visų pirma, Tarnyba nustatė, kad yra nepriimtina rizika darbuotojams, kraunantiems ir sėjantiems beta-ciflutrinu apdorotas runkelių sėklas. Be to, beta-ciflutriną naudojant bulvėms ir kviečiams atvirame lauke, Tarnyba nustatė, jog yra didelė rizika gyventojams, netiksliniams nariuotakojams ir vandens organizmams. Taip pat, produktą naudojant pomidorams šiltnamiuose (nuolatiniuose ir nenuolatiniuose), Tarnyba nustatė, jog yra nepriimtina rizika operatoriams ir darbuotojams, o produktą naudojant pomidorams nenuolatiniuose šiltnamiuose – netiksliniams nariuotakojams. Be to, remiantis turimais duomenimis nebuvo galima užbaigti rizikos vartotojams vertinimo;
(9)

be to, Gyvūnų sveikatos teisės akto 234 straipsnio 1 dalyje nustatyta, kad gyvūnų sveikatos reikalavimai, taikomi iš trečiųjų šalių, teritorijų ar zonų į Sąjungą įvežamiems tam tikrų rūšių ir kategorijų gyvūnams, genetinės medžiagos produktams ir gyvūniniams produktams, turi būti bent tokie pat griežti, kaip tame reglamente ir pagal jį priimtuose deleguotuosiuose aktuose nustatyti reikalavimai, taikomi atitinkamų rūšių ir kategorijų prekių vežimui Sąjungoje. Jeigu reikalavimai nėra tokie pat griežti, kaip reglamente nustatyti reikalavimai, jie turi suteikti lygiavertes garantijas dėl gyvūnų sveikatos reikalavimų, numatytų to reglamento IV dalyje;
(4)

be to, 2019 m. Sąjungos vyno rinka jau patyrė sunkumų, o vyno atsargos yra didžiausios nuo 2009 m. Šiuos pokyčius visų pirma lėmė rekordinis 2018 m. derlius ir apskritai mažėjantis vyno vartojimas Sąjungoje. Be to, eksportui poveikį padarė tai, kad Jungtinės Amerikos Valstijos – pagrindinė Sąjungos vyno eksporto rinka – nustatė papildomus importo muitus Sąjungos vynams. COVID-19 pandemija sudavė dar vieną smūgį pažeidžiamam sektoriui, kuris nebegali veiksmingai parduoti ar platinti savo produktų, daugiausia dėl pagrindinių eksporto rinkų uždarymo ir priemonių, kurių buvo imtasi siekiant užtikrinti tinkamą izoliaciją ir karantiną, visų pirma dėl visos maitinimo veiklos nutraukimo ir negalėjimo tiekti nuolatiniams klientams. Visa tai lemia visų vyno sektoriaus dalyvių pajamų praradimą. Netikrumas dėl priemonių, kurių imtasi siekiant kovoti su pandemija, trukmės ir jų poveikio kainoms, vartojimo modeliams ir pajamoms kelia dar didesnį spaudimą Sąjungos vyno sektoriui;
(2)

nepaisant to, kad Jungtinės Valstijos šias priemones apibūdina kaip saugumo priemones, iš esmės jos yra apsaugos priemonės. Jas sudaro taisomieji veiksmai, kurie trikdo iš Pasaulio prekybos organizacijos (toliau – PPO) steigimo sutarties kylančią nuolaidų ir prievolių pusiausvyrą ir riboja importą, siekiant apsaugoti vidaus pramonę nuo užsienio konkurencijos, kad būtų užtikrintas tos pramonės komercinis klestėjimas. 1994 m. Bendrojo susitarimo dėl muitų tarifų ir prekybos (GATT 1994) saugumo išimtys netaikomos tokioms apsaugos priemonėms ir jų nepateisina, be to, jos neturi poveikio teisei iš naujo subalansuoti pagal atitinkamas PPO steigimo sutarties nuostatas;
Gamintojo pavadinimas

Nihon Tennen Gas Co., Ltd (Via Mitsui & Co Europe PLC)
Tikslinės rūšys ir rajonas

TA
(4)

Europos maisto saugos tarnyba (toliau – Tarnyba) 2018 m. kovo 6 d. nuomonėje (3) padarė išvadą, kad siūlomomis naudojimo sąlygomis ponso 4R nedaro nepageidaujamo poveikio gyvūnų sveikatai. Ji taip pat padarė išvadą, kad priedo poveikis jo įkvėpus laikomas pavojingu priedo naudotojui ir kad nebuvo galima padaryti išvados dėl to, ar priedas gali dirginti odą arba akis ir jautrinti odą. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Pagal Komisijos reglamentą (EB) Nr. 429/2008 (4) rizikos aplinkai vertinimo I etape nustatyta, kad nesant didelio poveikio aplinkai tikimybės nereikia papildomai įvertinti ponso 4R, kaip nemaistiniams gyvūnams skirto priedo, nes Tarnyba minėtoje nuomonėje nepateikė jokių moksliškai pagrįstų susirūpinimą keliančių įrodymų. Tarnyba taip pat nurodė, kad gali neprireikti įrodyti šio priedo, kurį leidžiama naudoti ir maisto produktuose, veiksmingumo, jei jo funkcija pašaruose yra ta pati kaip ir maisto produktuose. Tačiau Tarnyba, atsižvelgdama į didelę pašarų įvairovę, paprašė pateikti papildomų įrodymų. Pareiškėjas įrodė veiksmingumą tipinėje 50 mg/kg pašaro matricoje, tačiau taip pat nurodė, kad kitose matricose (gyvūnų augintinių ėdalo spalva gali būti nuo beveik baltos iki tamsiai rudos spalvos), ypač blyškiose, gali būti naudojama mažesnė koncentracija (pareiškėjas su dokumentų rinkiniu pateikė įrodymų, kai buvo naudojama mažesnė koncentracija). Kadangi Tarnybos rekomenduojama didžiausia leidžiamoji šio priedo koncentracija yra panaši į koncentraciją, leidžiamą naudoti skirtingų rūšių maisto produktuose, Komisija nusprendė, kad yra pakankamai šios medžiagos veiksmingumo įrodymų. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(3)

pagal Susitarimo dėl išstojimo 185 straipsnį ir Protokolo dėl Airijos ir Šiaurės Airijos 5 straipsnio 3 dalį, pasibaigus pereinamajam laikotarpiui Jungtinei Karalystei, kiek tai susiję su Šiaurės Airija, ir jos teritorijoje (neįskaitant Jungtinės Karalystės teritorinių vandenų) taikomi muitų teisės aktai, apibrėžti Reglamento (ES) Nr. 952/2013 5 straipsnio 2 punkte. Be to, vadovaujantis to protokolo 5 straipsnio 4 dalimi ir 2 priedo 1 punktu, Jungtinei Karalystei, kiek tai susiję su Šiaurės Airija, ir jos teritorijoje taikomas Reglamentas (ES) Nr. 952/2013. Todėl šiame reglamente esančios nuorodos į Jungtinę Didžiosios Britanijos ir Šiaurės Airijos Karalystę neturėtų apimti Šiaurės Airijoje esančių uostų;
(4)

pagal Tarybos reglamento (ES) Nr. 389/2012 (4) 19 straipsnį kiekviena valstybė narė turi turėti elektroninę duomenų bazę, kurioje yra ekonominės veiklos vykdytojų (įgaliotų sandėlio savininkų, registruotų gavėjų ir registruotų siuntėjų), kaip apibrėžta Direktyvos 2008/118/EB 4 straipsnyje, registras. Kiek tai susiję su dviraidžiu šalies kodu, Komisijos reglamento (ES) Nr. 612/2013 (5) 1 straipsnyje reglamentuojama prekiautojų identifikacinio numerio struktūra, nurodant, kad prekiautojo akcizo numerį sudaro ne daugiau kaip du laukeliai. Pirmasis yra raidinis šalies kodas – valstybės narės, kurioje įregistruotas ekonominės veiklos vykdytojas arba akcizais apmokestinamų prekių sandėlis, identifikatorius. Šis kodas imamas iš Komisijos reglamento (EB) Nr. 684/2009 (6) II priedo 3 kodų sąrašo. Be to, procedūros yra kompiuterizuotos ir vykdomos naudojantis Europos IT sistemomis – Akcizais apmokestinamų prekių gabenimo ir kontrolės sistema (EMCS) prekių gabenimo kontrolei vykdyti ir Akcizų informacijos mainų sistema (SEED) akcizais apmokestinamiems ekonominės veiklos vykdytojams registruoti;
(12)

ICES rekomendacijoje nurodoma, kad vykdant jūrinių plekšnių žvejybą sužvejojama menkių priegauda. Be to, šprotai sužvejojami vykdant mišriąją žvejybą, per kurią žvejojamos ir silkės, be to, jais maitinasi menkės. Į tuos tarprūšinius aspektus tikslinga atsižvelgti nustatant jūrinių plekšnių ir šprotų žvejybos galimybes;
„4.

Jeigu inžinerinio statinio to paties komponento viena dalis yra trečiojoje šalyje, o kita dalis – valstybėje narėje, ta valstybė narė, vadovaudamasi 3 straipsnio 7 punkto c papunkčiu ir Sąjungos sudarytu tarptautiniu susitarimu arba tarptautiniu susitarimu, kurį Sąjunga leido sudaryti, be nacionalinės saugos institucijos, kuri kitu atveju būtų kompetentinga jos teritorijos atžvilgiu, dar gali paskirti saugos instituciją, kurios kompetencijai priklauso būtent tas inžinerinis statinys ir visi kiti su juo susiję geležinkelių infrastruktūros elementai (toliau – specialioji saugos institucija). Pagal tą tarptautinį susitarimą nacionalinė saugos institucija gali laikinai prisiimti kompetenciją toje valstybėje narėje esančios inžinerinio statinio dalies atžvilgiu. Pagal bet kurį pirmoje pastraipoje nurodytą tarptautinį susitarimą atitinkama valstybė narė imasi visų pagal tą tarptautinį susitarimą prieinamų priemonių, siekdama užtikrinti, kad specialioji saugos institucija laikytųsi Sąjungos teisės aktų. Tuo tikslu, kai tai būtina geležinkelių saugai užtikrinti, atitinkama valstybė narė nedelsdama pasinaudoja tuo tarptautiniu susitarimu suteikta teise, pagal kurią nacionalinė saugos institucija turi teisę prisiimti išimtinę kompetenciją toje valstybėje narėje esančios inžinerinio statinio dalies atžvilgiu.
„1. Kad būtų galima gauti papildomą sumą, susiję asmenys turėtų būti faktiškai perkelti nuo susijusio laikotarpio pradžios ir ne vėliau kaip per šešis mėnesius po to laikotarpio pabaigos. Tačiau, kalbant apie 1 straipsnio 1 dalies c punkte nurodytą perkėlimo laikotarpį, atitinkami asmenys turėtų būti faktiškai perkelti nuo to laikotarpio pradžios ir ne vėliau kaip per dvylika mėnesių po to laikotarpio pabaigos.

Valstybės narės saugo informaciją, būtiną perkeltų asmenų tapatybei ir jų perkėlimo datai tinkamai nustatyti.

Asmenų, priklausančių vienai iš prioritetinių asmenų kategorijų ar grupių, nurodytų Reglamento (ES) Nr. 516/2014 17 straipsnio 2 dalyje, atveju valstybės narės taip pat saugo įrodymus, kad jie priklauso atitinkamai prioritetinei asmenų kategorijai ar grupei.“
1)

1 dalies lentelėje įterpiami šie įrašai: Cheminė medžiaga CAS Nr. Einecs Nr. KN kodas (***) Subkategorija (*) Naudojimo ribojimas (**) Pranešimo nereikalaujančios šalys „Chlortalonilas (+) 1897-45-6 217-588-1 ex 2926 90 70 p(1) b Chlorprofamas (+) 101-21-3 202-925-7 ex 2924 29 70 p(1) b Klotianidinas (+) 210880-92-5 nėra duomenų ex 2934 10 00 p(1) b Desmedifamas (+) 13684-56-5 237-198-5 ex 2924 29 70 p(1) b Dimetoatas (+) 60-51-5 200-480-3 ex 2930 90 98 p(1) b Dikvatas, įskaitant dikvato dibromidą (+) 2764-72-9 85-00-7 220-433-0 201-579-4 ex 2933 99 80 p(1) b Etoprofosas (+) 13194-48-4 236-152-1 ex 2930 90 98 p(1) b Fenamidonas (+) 161326-34-7 nėra duomenų ex 2933 29 90 p(1) b Flurtamonas (+) 96525-23-4 nėra duomenų ex 2932 19 00 p(1) b Gliufozinatas, įskaitant amonio gliufozinatą (+) 51276-47-2 77182-82-2 257-102-5 278-636-6 ex 2931 39 90 p(1) b Imidaklopridas 138261-41-3 nėra duomenų ex 2933 39 99 p(1) sr Oksasulfuronas (+) 144651-06-9 nėra duomenų ex 2935 90 90 p(1) b Foratas (#) 298-02-2 206-052-2 ex 2930 90 98 p(1) b Propikonazolas 60207-90-1 262-104-4 ex 2934 99 90 p(1) b Propinebas (+) 12071-83-9 9016-72-2 235-134-0 ex 2930 20 00 p(1) b Pimetrozinas (+) 123312-89-0 nėra duomenų ex 2933 69 80 p(1) b Chinoksifenas (+) 124495-18-7 nėra duomenų ex 2933 49 90 p(1) b Tiametoksamas (+) 153719-23-4 nėra duomenų ex 2934 10 00 p(1) b Tiramas (+) 137-26-8 205-286-2 ex 2930 30 00 p(1)-p(2) b-sr“;
2.

skyriuje „I. Asmenys ir subjektai, dalyvaujantys branduolinėje arba su balistinėmis raketomis susijusioje veikloje, bei asmenys ir subjektai, teikiantys paramą Irano Vyriausybei“ toliau pateikti įrašai pakeičia atitinkamus įrašus sąraše, pateiktame poskyryje „B. Subjektai“: Pavadinimas Identifikuojamoji informacija Priežastys Įtraukimo į sąrašą data „87. Khala Afarin Pars (dar žinoma kaip: PISHRO KHALA AFARIN COMPANY) Paskutinis žinomas adresas: Unit 5, 2nd Floor, No 75, Mehran Afrand St, Sattarkhan St, Tehran. Dalyvauja perkant įrangą ir medžiagas, kurios tiesiogiai naudojamos Irano branduolinėje programoje. 2011 12 1 161. Sharif University of Technology (Sharif technologijos universitetas) Paskutinis žinomas adresas: Azadi Ave/Street, PO Box 11365–11155, Tehran, Iran, Tel: +98 21 66 161 El. paštas: info@sharif.ir Sharif University of Technology (SUT) yra sudaręs kelis bendradarbiavimo susitarimus su Irano Vyriausybės organizacijomis, kurios yra įtrauktos į JT ir (arba) ES sąrašus ir kurios vykdo veiklą karo ar su karu susijusiose srityse, visų pirma balistinių raketų gamybos ir pirkimo srityje. Tai apima susitarimą su į ES sąrašus įtraukta Aerospace Industries Organisation (Aviacijos ir kosmoso pramonės organizacija) dėl, inter alia, palydovų gamybos, bendradarbiavimą su Irano gynybos ministerija ir Irano revoliucijos gvardija (IRG) dėl išmaniųjų laivų varžybų, platesnio masto susitarimą su IRGC oro pajėgomis (IRGC Air Force), kuriuo vystomi ir stiprinami universiteto ryšiai, organizacinis bei strateginis bendradarbiavimas. SUT yra sudaręs šešių universitetų susitarimą, kuriuo remiama Irano Vyriausybė atliekant su gynyba susijusius mokslinius tyrimus. Visa tai aiškiai įrodo svarbų ryšį su Irano Vyriausybe karo ar su karu susijusiose srityse, o toks ryšys yra parama Irano Vyriausybei. 2014 11 8“